Liste over fosser i Norge

Liste over fosser i Norge omfatter Norges høyeste fossefall. Norge er et land med mange fosser, og de høyeste fossene i landet er også blant de høyeste fossene både i Europa og hele verden.

Myter og feiloppfatninger 
Hva som er de høyeste fossene i landet er ofte omdiskutert. Ofte blir fosser som er lett tilgjengelige eller som blir regnet som turistattraksjoner feilaktig omtalt som høyest i landet eller i et område. Fosser med større vannføring ser gjerne mer imponerende ut enn fosser med liten vannføring, og blir dermed av og til også feilaktig prioritert på lister over de høyeste fossene. Høyden på fosser kan måles ut fra total fallhøyde hvis fossen har flere fall, eller ut fra høyden på det høyeste fallet. Disse begrepene blir av og til blandet sammen. Både Vettisfossen og Feigefossen har blitt omtalt som den høyeste i landet. Mardalsfossen er et annet eksempel, og selv Vøringsfossen, som er den 83. høyeste i landet, har blitt kalt den høyeste i Norge.

Mange fosser i landet er regulerte og helt eller delvis tørrlagt som følge av utbygging for produksjon av vannkraft, og en annen feilkilde er at kraftindustrien kan omtale det maksimale høydepotensialet til ei elv som kan utnyttes i kraftproduksjonen. Denne høyden er ikke nødvendigvis den samme høyden som selve fossefallet.

Norges høyeste fosser 
Den høyeste fossen i Norge etter total fallhøyde er trolig Vinnufallet i Sunndal kommune i Møre og Romsdal, med en fallhøyde på ca. 860 meter. Dette gjør den også til den høyeste fossen i Europa og den sjette høyeste i verden. Det høyeste fallet i Vinnufallet er 420 meter. SSB oppga i 2015 Kjelfossen ved Gudvangen som den høyeste med 840 meter. 

Mongefossen i Rauma i Møre og Romsdal har et totalt fall på 773 meter, men er regulert og tørrlagt store deler av året.

Etter Jens Fredrik Nystad boka Fossene i Norge. Vakre opplevelser  høyeste fossene i Norge etter samlet fallhøyde er: Ædnafossen (Ednafossen), Ullensvang kommune - 1200 m; Håbergfossen, Aurdal - 1030 m; Oksejuvfossen, Stryn - 1015 m; Marsåfossen, Stryn - 988 m; Tongfossen, Molde - 984 m; Storskredfossen, Aurdal - 975 m; Vinnufallet, Sunndal - 885 m;  Kaldrassen (Kalleråsfossen), Kvam kommune - 876 m; Skorgefossen, Sunndal - 870 m. Høyeste fossene i Norge etter tilnærmet fritt fall - Kjeragfossen,østre, Sandnes kommune - 475m.

Liste 
Lista inneholder fosser i Norge med en total fallhøyde på 100 meter eller høyere. Lista inneholder både fosser med liten vannføring og fosser som bare eksisterer til enkelte tider på året. Denne typen fosser blir ikke alltid tatt med på slike lister.

Fosser i Møre og Romsdal og i Hordaland topper listen. Sogn og Fjordane har flest fosser over 100 meter, med 37 stykker. Hordaland har 34, mens Møre og Romsdal har 20. Mongefossen (nr 5), Ølmåafossen (nr 7) og Døntefossen (nr 9) er alle i Romsdalen og inngår i Raumavassdraget. Lista gjør ikke krav på å være fullstendig, og enkelte høyder kan også være noe unøyaktige, så lista kan inneholde feil. Noen kilder oppgir Vedalsfossen i Eidfjord som landets fjerde høyeste samlede fallhøyde på 650 meter.

Loddrett fall
Tyssestrengene og Ringedalsfossen ved Tyssedal samt Skykkjedalsfossen oppgis i kildene med 300 meter loddrett fall som Norges høyeste, disse tre er regulert til vannkraft. Vettisfossen med 275 lodrett fall er den høyeste som ikke er bygget ut. Austerkrokfossen, Mardalsfossen og Storfossen i Ulla er utbygd. Vedalsfossen på nær 200 meter er vernet, mens Feigumfossen er midlertidig vernet. Glutrefossen på 170 meter er delvis utbygd.

Etter høyde

A)Gloppefossen i Setesdal oppgis til 230 eller 280 meter av noen kilder, andre kilder hevder at dette tallet er overdrevet og oppgir 120 meter. Det loddrette fallet er på rundt 100 meter.

Referanser

Litteratur

Eksterne lenker 
 
 Worlds Tallest Waterfalls - World Waterfall Database
 NVEs liste over de høyeste fossene i landet på archive.org.

 
Fosser